Түркістан облысында 56 жекеменшік мектеп жұмыс істеп тұр
DATE: 22:32, 01 Қыркүйек 2022 | GMT +5
TITLE: Түркістан облысында 56 жекеменшік мектеп жұмыс істеп тұр
URL: https://kaz.inform.kz/news/turkistan-oblysynda-56-zhekemenshik-mektep-zhumys-istep-tur_a3973723/
META: DATE: 22:32, 01 Қыркүйек 2022 | GMT +5
TOTAL WORDS: 125
AUTHOR(S):
TEXT: Жалпы Түркістан облысында 52 мыңнан астам бала 1-сыныпқа барды. Биыл 10 жаңа жекеменшік мектеп ашылып, білім ұяларының жалпы саны 961-ге жетті. Оның ішінде 56-сы жекеменшік. Облыстағы барлық білім беру ұйымдары «Bilim Land» платформасына қосылған. Сонымен қатар мектеп кітапханаларының базасын есепке алу, мектептер арасындағы кітап алмасу, электронды түрде сұраныс беру жүйесі бойынша «Е-Кітапхана» платформасы енгізілді. 2022-2023 оқу жылына оқулық сатып алуға 5 048, 738 млн теңге қаржы бөлінді. Сондай-ақ, оқушылар санының өсуін ескере отырып жетіспейтін және ескі оқулықтар жаңартылды. Облыс бойынша 2025 жылға дейін кезең-кезеңімен 199 мектептің құрылысын салу жоспарланған. Биыл 59 мектептің құрылыс жұмысын жүргізуге 20, 7 млрд теңге қаржы қаралып отыр. Жоспарға сәйкес жыл соңына дейін 34 мектептің құрылысы аяқталып, пайдалануға беріледі. Оның ішінде, 4 апатты және 2 үш ауысымды мектептің құрылысы жүріп жатыр
